ΓΡΑΠΤΗ ΕΡΩΤΗΣΗ E-0258/00

υποβολή: John McCartin (PPE-DE) προς την Επιτροπή

(7 Φεβρουαρίου 2000)

Θέμα: Αλιεύματα της ΕΕ ανά ποσότητες και αξία

Μπορεί να αναφέρει η Επιτροπή εάν διαθέτει στατιστική ανάλυση των συνολικών αλιευμάτων του αλιευτικού στόλου κάθε κράτους μέλους ανά ποσότητες και αξία καθώς και των λιμένων προορισμού των αλιευμάτων των στόλων αυτών (είτε εντός είτε εκτός Κοινότητας), και αν μπορούν να διατεθούν τα στατιστικά αυτά δεδομένα;

Απάντηση του κ. Fischler εξ ονόματος της Επιτροπής

(21 Μαρτίου 2000)

Βάσει της κοινοτικής νομοθεσίας(1), απαιτείται από τα κράτη μέλη ναποβάλουν έκθεση στην Επιτροπή για τον όγκο των ετήσιων αλιευμάτων τους (σε τόνους ισοδύναμου ζώντος βάρους) με ανάλυση ανά είδος και περιοχή αλίευσης. Με τηνποβολή των ανωτέρω εκθέσεων δεν απαιτούνται στοιχεία για την αξία. Περιληπτικά δεδομένα τέτοιου είδους αναφέρονται στο στατιστικό δελτίο της Γενικής Διεύθυνσης Αλιείας. Αντίτυπο με τα τελευταία στοιχεία διαβιβάζεται απευθείας στο Αξιότιμο Μέλος και στη Γραμματεία του Ευρωπαϊκού Κοινοβουλίου.

Δεν διατίθεται λεπτομερής ανάλυση των τόπων στους οποίους τα κοινοτικά σκάφη εκφορτώνουν τα αλιεύματά τους. Βάσει του κανονισμού (ΕΟΚ) αριθ. 2104/93 του Συμβουλίου της 22 Οκτωβρίου 1993 περί τροποποιήσεως του κανονισμού (ΕΟΚ) αριθ. 1382/91 για τηνποβολή στοιχείων για τις εκφορτώσεις αλιευτικών προϊόντων στα κράτη μέλη(2), απαιτείται από τα κράτη μέλη ναποβάλλουν μηνιαίες εκθέσεις σχετικά με την ποσότητα (σε τόνους βάρους προϊόντων) και τη μέση τιμή 120 αλιευτικών προϊόντων που εκφορτώνονται στους λιμένες τους. Οι εθνικές εκθέσεις περιέχουν ανάλυση των εκφορτώσεων από τα πάσης φύσεως κοινοτικά σκάφη (χωρίς να αναφέρεται το κράτος μέλος σημαίας του σκάφους), των σκαφών από τις χώρες της Ευρωπαϊκής Ζώνης Ελευθέρων Συναλλαγών (ΕΖΕΣ) και, όχι όμωςποχρεωτικώς, των σκαφών τρίτων χωρών. Οι εκθέσεις δεν περιλαμβάνουν στοιχεία για τις εκφορτώσεις από σκάφη της εθνικής σημαίας σε ξένους λιμένες (ούτε εντός ούτε εκτός της Κοινότητας).

Οι στατιστικές αυτές για τα αλιεύματα και τις εκφορτώσεις διατίθενται για να τις συμβουλεύεται κανείς στη νέα βάση δεδομένων Cronos της στατιστικήςπηρεσίας Eurostat, στον τομέα των αλιευτικών στατιστικών.

Με βάση τον κανονισμό (ΕΟΚ) αριθ. 2847/931, απαιτείται από τα κράτη μέλη να διασφαλίζουν την εξακρίβωση και την καταχώριση των εκφορτώσεων αλιευμάτων ειδών που διενεργούνται σε ένα άλλο κράτος μέλος ή σε τρίτη χώρα.

Τα στοιχεία αυτά περιλαμβάνονται στις κοινοποιήσεις που διαβιβάζουν τα κράτη μέλη προς την Επιτροπή, στο πλαίσιο τωνποχρεώσεων που απορρέουν από τον κανονισμό (ΕΟΚ) αριθ. 2104/93, μπορούν δε να διατεθούν στο Αξιότιμο Μέλος.

(1) Κανονισμός (ΕΟΚ) αριθ. 3880/91 του Συμβουλίου της 17ης Δεκεμβρίου 1991 σχετικά με τηνποβολή στατιστικών για τις ονομαστικές αλιεύσεις από τα κράτη μέλη που αλιεύουν στο βορειοανατολικό Ατλαντικό ΕΕ L 365 της 31.12.1991, κανονισμός (ΕΟΚ) αριθ. 2018/93 του Συμβουλίου της 30 Δεκεμβρίου 1993 σχετικά με τηνποβολή στατιστικών για τις αλιεύσεις και την αλιευτική δραστηριότητα των κρατών μελών που αλιεύουν στο βορειοδυτικό Ατλαντικό ΕΕ L 186 της 28.7.1993, κανονισμός (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής ΕΕ L 261 της 20.10.1993, κανονισμός (ΕΚ) αριθ. 2597/95 του Συμβουλίου της 23ης Οκτωβρίου 1995 σχετικά με τηνποβολή στατιστικών για τις ονομαστικές αλιεύσεις από τα κράτη μέλη που αλιεύουν σε ορισμένες ζώνες εκτός του βόρειου Ατλαντικού ΕΕ L 270 της 13.11.1995.

(2) ΕΕ L 191 της 31.7.1993.